Indhold

# Avanceret filter

Definerer et avanceret filter.

For at tilgå denne kommando...

Vælg Data - Flere filtre - Avanceret filter....

## Læs filterkriterier fra

Marker det navngivne område eller indtast det celleområde, der indeholder det filterkriterium, som du vil bruge.

### Formindsk / Udvid

Klik på ikonet Formindsk for at reducere dialogfeltet til input-feltets størrelse. Derefter er det lettere at markere den krævede reference i arket. Ikonerne konverteres så automatisk til ikonet Udvid. Klik på det for at gendanne dialogfeltet i dets oprindelige størrelse.

Dialogen er automatisk minimeret når du klikker inde i et ark med musen. Så snart du slipper museknappen, er dialogen gendannet og referenceområdet defineret med musen er fremhævet i dokumentet af en blå ramme.

Formindsk

Udvid

## Indstillinger

Viser yderligere filterindstillinger.

#### STORE og små bogstaver

Skelner mellem store og små bogstaver, når data filtreres.

#### Område indholder kolonneetiketter

Inkluderer kolonneetiketterne i den første række af et celleområde.

#### Kopier resultater til

Marker afkrydsningsfeltet og vælg det celleområde, hvor du vil vise de filtrerede resultater. Du kan også vælge et navngivet område fra listen.

#### Regulært udtryk

Giver dig mulighed for at bruge regulære udtryk i filterdefinitionen. For at se en liste over de regulære udtryk, som LibreOffice understøtter, skal du klikke på her.

Hvis afkrydsningsfeltet Regulære udtryk er valgt, kan du bruge regulære udtryk i feltet Værdi, hvis rullelisten Betingelse er sat til '=' LIG MED eller '<>' FORSKELLIG FRA. Dette gælder også for de celler, du refererer med et avanceret filter.

#### Kun unikke poster

Udelukker at ens rækker optræder flere gange på listen af filtrerede data.

#### Bevar filterkriterier

Marker afkrydsningsfeltet Kopier resultater til, og angiv målområdet, hvor du vil vise de filtrerede data. Hvis dette felt er afkrydset, forbliver målområdet kædet til kildeområdet. Du skal have defineret kildeområdet under Data - Definer område som et databaseområde. Efter at have gjort dette, kan du når som helst genanvende det angivne filter: Klik i kildeområdet og vælg derefter Data - Opdater område.

## Anvend Advancerede filtre

1. Kopier kolonneoverskrifterne for arkområderne, der skal filtreres ind i et tomt område på arket, og indtast så kriteriet for filteret i en række under overskrifterne. Vandret ordnede data i en række vil altid være logisk forbundet med OG, og lodret ordnede data i en kolonne vil altid være logisk forbundet med ELLER.

2. Når du har oprettet et filtermatrix, vælger du de arkområder, der skal filtreres. Åbn dialogen Advanceret filter ved at vælge Data ▸ Flere filtre ▸ Avanceret filter og definere filterbetingelserne.

3. Klik så på OK og du vil se, at kun de rækker fra det originale ark, hvis indhold har opfyldt søgekriterierne, stadig er synlige. Alle andre rækker er midlertidigt skjulte og kan gøres synlige igen med kommandoen Formater ▸ Rækker ▸ Vis.

### Eksempel

Indlæs et regneark med en stor antal dataposter. Vi bruger et fiktivt Omsætningsdokument, men du kan lige så godt bruge ethvert andet dokument. Dokumentet har følgende udseende:

| A | B | C | D | E
1 | Måned | Standard | Arbejdsrelateret | Luksus | Pakke
2 | Januar | 125600 | 200500 | 240000 | 170000
3 | Februar | 160000 | 180300 | 362000 | 220000
4 | Marts | 170000 |  |  | og så videre...

Kopier række 1 med rækkeoverskrifterne (feltnavne), til for eksempel række 20,. Indtast filterbetingelserne sammenkædet med OR i rækker 21, 22, og så videre.

| A | B | C | D | E
20 | Måned | Standard | Arbejdsrelateret | Luksus | Pakke
21 | Januar |  |  |  |
22 |  | <160000 |  |  |

Angiv, at kun rækker, som enten har Januar i cellerne under Måned ELLER en værdi på under 160000 i cellerne under Standard vil blive vist.

Vælg Data ▸ Flere filtre - Avanceret filter og marker så området A20:E22. Når du har klikket på OK, bliver kun de filtrerede rækker vist. Alle andre rækker bliver skjult i visningen.

Relaterede emner

Anvende filtre

Anvende Autofilter